फरवरी में टीवीएस की बिक्री 24 प्रतिशत बढ़ी  
टीवीएस मोटर कंपनी ने फरवरी, 2011 में अपनी बिक्री में 24 प्रतिशत की बढ़ोतरी दर्ज की। इस दौरान कंपनी ने 1,77,412 वाहनों की बिक्री की।
टीवीएस मोटर कंपनी ने फरवरी, 2011 में अपनी बिक्री में 24 प्रतिशत की बढ़ोतरी दर्ज की। इस दौरान कंपनी ने 1,77,412 वाहनों की बिक्री की, जबकि बीते वर्ष की इसी अवधि में उसने 1,42,676 वाहनों की बिक्री की थी। कंपनी ने एक बयान जारी कर कहा कि अप्रैल, फरवरी, 2010.11 में उसकी सकल बिक्री 18,55,460 वाहनों की रही। फरवरी, 2011 में टीवीएस मोटर के दोपहिया वाहनों की बिक्री पिछले साल की इसी अवधि की 1,40,544 वाहनों की बिक्री के मुकाबले 23 प्रतिशत बढ़कर 1,73,200 वाहनों की रही।